Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα /* COM/2014/0261 final - 2014/0137 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Για τα προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη σε αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες το ενδεχόμενο ανοίγματος αυτόνομων δασμολογικών ποσοστώσεων για ορισμένα γεωργικά και βιομηχανικά προϊόντα. Στις 17 Δεκεμβρίου 2013, το Συμβούλιο εξέδωσε τον κανονισμό (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους όρους. Οι δασμολογικές ποσοστώσεις της Ένωσης θα πρέπει να ανοιχθούν με μηδενικούς ή μειωμένους δασμολογικούς συντελεστές για ενδεδειγμένες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στις συνεδριάσεις της Ομάδας «Δασμολογική Οικονομία» προέκυψε ότι τα κράτη μέλη ήταν διατεθειμένα να ανοίξουν ποσοστώσεις για τα προϊόντα που απαριθμούνται στο παράρτημα Ι της παρούσας πρότασης κανονισμού, χωρίς να διαταραχθούν οι αγορές των εν λόγω προϊόντων. Επιπλέον, κατέστη αναγκαίο να προσαρμοστούν οι ποσοστώσεις που απαριθμούνται στο παράρτημα ΙΙ της παρούσας πρότασης: για τους αύξοντες αριθμούς 09.2631 και 09.2806 η περιγραφή των εμπορευμάτων έπρεπε να αλλάξει, για τον αύξοντα αριθμό 09.2629, ο κωδικός TARIC έπρεπε να απαλειφθεί, και για τους αύξοντες αριθμούς 09.2818, 09.2668 και 09.2669, οι όγκοι αυξήθηκαν. Η αυτόνομη δασμολογική ποσόστωση με αύξοντα αριθμό 09.2930 διαγράφεται από το παράρτημα του κανονισμού (ΕΕ) αριθ. 1388/2013 του Συμβουλίου, καθώς δεν είναι προς το συμφέρον της Ένωσης να συνεχίσει τη χορήγηση της εν λόγω ποσόστωσης. Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Συγκεκριμένα, η παρούσα πρόταση δεν αποβαίνει σε βάρος των χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες χώρες και δυνάμει υποψήφιες χώρες). 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Zητήθηκε η γνώμη της Ομάδας «Δασμολογική Οικονομία», στην οποία εκπροσωπούνται οι αρμόδιες αρχές όλων των κρατών μελών. Όλες οι ποσοστώσεις που παρατίθενται ανταποκρίνονται σε συμφωνίες ή συμβιβασμούς που επιτεύχθηκαν κατά τις συνομιλίες της ομάδας. Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες. Η παρούσα πρόταση θα αποτελέσει αντικείμενο διαδικασίας διυπηρεσιακής διαβούλευσης και θα δημοσιευθεί μετά την έγκρισή της από το Συμβούλιο. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Το άρθρο 31 της Συνθήκης για τη λειτουργία της Ευρωπαϊκής Ένωσης (ΣΛΕΕ) αποτελεί τη νομική βάση του παρόντος κανονισμού. Δυνάμει του άρθρου 31 της ΣΛΕΕ, οι αυτόνομες δασμολογικές αναστολές και ποσοστώσεις καθορίζονται από το Συμβούλιο το οποίο αποφασίζει με ειδική πλειοψηφία κατόπιν προτάσεως της Επιτροπής και, επομένως, ο κανονισμός αποτελεί την ενδεδειγμένη νομοθετική πράξη. Η πρόταση εμπίπτει στην αποκλειστική αρμοδιότητα της Ένωσης. Επομένως, δεν έχει εφαρμογή η αρχή της επικουρικότητας. Η πρόταση συνάδει με την αρχή της αναλογικότητας, καθώς η εν λόγω δέσμη μέτρων ευθυγραμμίζεται με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και είναι σύμφωνη με την ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (C 363 της 13.12.2011, σ. 6). 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Μη εισπραχθέντες τελωνειακοί δασμοί συνολικού ύψους περίπου 5,9 εκατ. ευρώ ετησίως. Η επίπτωση στους παραδοσιακούς ίδιους πόρους του προϋπολογισμού είναι - 4,4 εκατ. ευρώ ετησίως (75% x 5,9 εκατ. ευρώ ετησίως). 2014/0137 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα η παραγωγή των οποίων στην Ένωση δεν επαρκεί και να αποφευχθεί κάθε διαταραχή της αγοράς για ορισμένα γεωργικά και βιομηχανικά προϊόντα, ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 1388/2013 του Συμβουλίου[1]. Στο πλαίσιο των εν λόγω δασμολογικών ποσοστώσεων τα προϊόντα μπορούν να εισαχθούν στην Ένωση με μειωμένο ή μηδενικό δασμολογικό συντελεστή. Για τους λόγους που προαναφέρθηκαν, είναι ανάγκη να ανοιχθούν, με ισχύ από την 1η Ιουλίου 2014, δασμολογικές ποσοστώσεις με μηδενικό δασμολογικό συντελεστή για την ενδεδειγμένη ποσότητα για έξι νέα προϊόντα. (2) Εξάλλου, σε ορισμένες περιπτώσεις, οι υφιστάμενες αυτόνομες δασμολογικές ποσοστώσεις της Ένωσης θα πρέπει να προσαρμοστούν. Σε δύο περιπτώσεις, η περιγραφή του προϊόντος πρέπει να τροποποιηθεί για λόγους σαφήνειας και για να ληφθούν υπόψη οι πλέον πρόσφατες εξελίξεις των προϊόντων. Σε μια άλλη περίπτωση, ένας από τους κωδικούς TARIC πρέπει να απαλειφθεί, δεδομένου ότι η διπλή ταξινόμηση έχει καταστεί άνευ αντικειμένου, και σε τρεις άλλες περιπτώσεις, οι όγκοι των ποσοστώσεων πρέπει να αυξηθούν, δεδομένου ότι είναι προς το συμφέρον των οικονομικών φορέων και της Ένωσης. (3) Τέλος, σε δύο περιπτώσεις, οι αυτόνομες δασμολογικές ποσοστώσεις της Ένωσης θα πρέπει να κλείσουν με ισχύ από την 1η Ιουλίου 2014 και την 1η Ιανουαρίου 2015, αντιστοίχως, καθώς δεν είναι προς το συμφέρον της Ένωσης να συνεχίσει να χορηγεί τις εν λόγω ποσοστώσεις από τις εν λόγω ημερομηνίες. (4) Συνεπώς, ο κανονισμός (ΕΕ) αριθ. 1388/2013 θα πρέπει να τροποποιηθεί αναλόγως. (5) Δεδομένου ότι οι τροποποιήσεις των δασμολογικών ποσοστώσεων που προβλέπονται στον παρόντα κανονισμό πρέπει να τεθούν σε ισχύ την 1η Ιουλίου 2014, ο παρών κανονισμός θα πρέπει να εφαρμόζεται από την ημερομηνία αυτή και να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 1388/2013 τροποποιείται ως εξής: (1) οι σειρές για τις δασμολογικές ποσοστώσεις με αύξοντες αριθμούς 09.2830, 09.2831, 09.2832, 09.2834, 09.2835 και 09.2836 που παρατίθενται στο παράρτημα I του παρόντος κανονισμού προστίθενται σύμφωνα με τη σειρά των κωδικών ΣΟ που αναφέρονται στη δεύτερη στήλη του πίνακα στο παράρτημα του κανονισμού (ΕΕ) αριθ. 1388/2013· (2) οι σειρές για τις δασμολογικές ποσοστώσεις με αύξοντες αριθμούς 09.2629, 09.2631, 09.2639, 09.2668, 09.2669, 09.2806 και 09.2818 αντικαθίστανται από τις σειρές που παρατίθενται στο παράρτημα II του παρόντος κανονισμού· (3) η σειρά για τη δασμολογική ποσόστωση με αύξοντα αριθμό 09.2930 διαγράφεται· (4) η σειρά για τη δασμολογική ποσόστωση με αύξοντα αριθμό 09.2639 διαγράφεται. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2014. Ωστόσο, το άρθρο 1 σημείο 4 εφαρμόζεται από την 1η Ιανουαρίου 2015. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Συμβούλιο Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΟΝΟΜΑΣΙΑ ΤΗΣ ΠΡΟΤΑΣΗΣ: Κανονισμός του Συμβουλίου για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα 2. ΓΡΑΜΜΕΣ ΠΡΟΫΠΟΛΟΓΙΣΜΟΥ Κεφάλαιο και άρθρο: κεφάλαιο 12, άρθρο 120 Ποσό εγγεγραμμένο στον προϋπολογισμό για το έτος 2014: 16 185 600 000 ευρώ (Π 2014) 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Η πρόταση δεν έχει δημοσιονομικές επιπτώσεις. X Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα. Η επίπτωση στα έσοδα είναι η ακόλουθη: (εκατ. ευρώ, μέχρι πρώτου δεκαδικού ψηφίου) Γραμμή προϋπολογισμού || Έσοδα[2] || Περίοδος 6 μηνών που αρχίζει στις ηη/μμ/εεεε || [Έτος: 2/2014] Άρθρο 120 || Επίπτωση στους ίδιους πόρους || 01/07/2014 || -2,2 (εκατ. ευρώ, μέχρι πρώτου δεκαδικού ψηφίου) Κατάσταση μετά τη δράση || [2015-2018] Άρθρο 120 || -4,4 / έτος Οι προσθήκες του παρόντος κανονισμού θα έχουν ως αποτέλεσμα ετήσια αύξηση των μη εισπραχθέντων δασμών που εκτιμάται στο ποσό των 5,9 εκατ. ευρώ. Βάσει των ανωτέρω, η επίπτωση στην απώλεια εσόδων που προκύπτει από τον παρόντα κανονισμό εκτιμάται σε 4,4 εκατ. ευρώ/έτος από την 1.1.2015 και μετά (5,9 εκατ. ευρώ ακαθάριστο ποσό x 0,75) και 2,2 εκατ. ευρώ για την περίοδο 1.7.2014 - 31.12.2014. 4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ Προβλέπεται η διενέργεια ελέγχων της τελικής χρήσης ορισμένων προϊόντων που υπάγονται στον παρόντα κανονισμό του Συμβουλίου, σύμφωνα με τα άρθρα 291 έως 300 του κανονισμού (ΕΟΚ) αριθ. 2454/93 της Επιτροπής. [1] Κανονισμός (ΕΕ) αριθ. 1388/2013 του Συμβουλίου, της 17ης Δεκεμβρίου 2013, σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα και για την κατάργηση του κανονισμού (ΕΕ) αριθ. 7/2010 (ΕΕ L 354 της 28.12.2013, σ. 319). [2] Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. μεικτά ποσά μετά την αφαίρεση του 25% του κόστους συλλογής των πόρων. ΠΑΡΑΡΤΗΜΑΤΑ Παράρτημα I Δασμολογικές ποσοστώσεις της Ένωσης που αναφέρονται στο άρθρο 1 παράγραφος 1 Αύξων αριθμός || Κωδικός ΣΟ || TARIC || Περιγραφή || Ποσοστωτική περίοδος || Όγκος ποσόστωσης || Ποσοστωτικός δασμός (%) 09.2830 || ex 2906 19 00 || 40 || Κυκλοπροπυλομεθανόλη (CAS RN 2516-33-8) || 01.07-31.12 || 10 τόνοι || 0 % 09.2831 || ex 2932 99 00 || 40 || 1,3:2,4-δις-O-(3,4-διμεθυλοβενζυλιδενο)-D-γλυκιτόλη (CAS RN 135861-56-2) || 01.07-31.12 || 300 τόνοι || 0 % 09.2832 || ex 3808 92 90 || 40 || Παρασκεύασμα με περιεκτικότητα κατά βάρος τουλάχιστον 38 % όχι όμως άνω του 50 % σε σύμπλοκο ψευδαργύρου με πυριθειόνη (INN) (CAS RN 13463-41-7) σε υδατική διασπορά || 01.07-31.12 || 250 τόνοι || 0 % 09.2834 || ex 7604 29 10 || 20 || Ράβδοι από κράμα αλουμινίου με διάμετρο τουλάχιστον 200 mm, όχι όμως άνω των 300 mm || 01.07-31.12 || 500 τόνοι || 0 % 09.2835 || ex 7604 29 10 || 30 || Ράβδοι από κράμα αλουμινίου, με διάμετρο τουλάχιστον 300,1 mm, όχι όμως άνω των 533,4 mm || 01.07-31.12 || 250 τόνοι || 0 % 09.2836 || ex 9003 11 00 ex 9003 19 00 || 10 20 || Σκελετοί γυαλιών από πλαστικές ύλες ή κοινά μέταλλα, για χρήση στην κατασκευή διορθωτικών γυαλιών (1) || 01.07-31.12 || 2 900 000 κομμάτια || 0 % Παράρτημα II Δασμολογικές ποσοστώσεις της Ένωσης που αναφέρονται στο άρθρο 1 παράγραφος 2 Αύξων αριθμός || Κωδικός ΣΟ || TARIC || Περιγραφή || Ποσοστωτική περίοδος || Όγκος ποσόστωσης || Ποσοστωτικός δασμός (%) 09.2806 || ex 2825 90 40 || 30 || Tριοξείδιο του βολφραμίου, συμπεριλαμβανομένου κυανού οξειδίου του βολφραμίου (CAS RN 1314-35-8 ή CAS RN 39318-18-8) || 01.01-31.12 || 12 000 τόνοι || 0 % 09.2639 || 3905 30 00 || || Πολυ(βινυλική αλκοόλη), έστω και αν περιέχει μη υδρολυμένες οξικές ομάδες || 01.01-31.12 || 18 000 τόνοι || 0 % 09.2818 || ex 6902 90 00 || 10 || Τούβλα πυρίμαχα — || μήκους ακμής μεγαλύτερου από 300 mm και — || περιεκτικότητας σε TiO2 όχι περισσότερο από 1 % κατά βάρος και — || περιεκτικότητας σε Al2O3 όχι περισσότερο από 0,4 % κατά βάρος και — || με μεταβολή όγκου λιγότερο από 9 % σε θερμοκρασία 1700° C 01.01-31.12 225 τόνοι 0 % 09.2629 || ex 8302 49 00 || 91 || Τηλεσκοπική λαβή αλουμινίου, που προορίζεται να χρησιμοποιηθεί στην κατασκευή αποσκευών (1) || 01.07-31.12 || 800 000 κομμάτια || 0 % 09.2668 || ex 8714 91 10 ex 8714 91 10 || 21 31 || Πλαίσιο ποδηλάτου, κατασκευασμένο από ανθρακόνημα και τεχνητή ρητίνη, επικαλυμμένο με βαφή, λάκκα και/ή στιλβωτικό επίχρισμα, για χρήση στην κατασκευή ποδηλάτων (1) || 01.01-31.12 || 125 000 κομμάτια || 0 % 09.2669 || ex 8714 91 30 ex 8714 91 30 || 21 31 || Εμπρόσθια περόνη ποδηλάτου, κατασκευασμένη από ανθρακόνημα και τεχνητή ρητίνη, επικαλυμμένη με βαφή, λάκκα και/ή στιλβωτικό επίχρισμα, για χρήση στην κατασκευή ποδηλάτων (1) || 01.01-31.12 || 97 000 κομμάτια || 0 % 09.2631 || ex 9001 90 00 || 80 || Γυάλινοι φακοί, πρίσματα και συγκολλημένα με κονία στοιχεία που δεν έχουν συναρμολογηθεί, για χρήση στην κατασκευή ή την επισκευή προϊόντων των κωδικών ΣΟ 9002, 9005, 9013 10 και 9015 (1) || 01.01-31.12 || 5 000 000 κομμάτια || 0 % (1) Η αναστολή των δασμών υπόκειται στα άρθρα 291 έως 300 του κανονισμού (EOK) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).